gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl vi gl gl vi gl gl vi gl gl vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación licita a redacción do proxecto para eliminar o punto negro da vía que vai de Guísamo a Guiliade, en Bergondo
vias-e-obras 18 de Xuño de 2020
O proxecto incluirá un estudo detallado da posible afección das obras sobre o ben catalogado
A maior parte da vía, que vai de Guísamo a Guiliade, xa ampliou hai anos pero non se puido actuar nun tramo debido á protección especial que aplica Patrimonio á totalidade do predio
A Deputación da Coruña sacou a licitación a redacción do proxecto para mellorar a seguridade na DP-0810, de Guísamo a Guiliade no Concello de Bergondo, e que permitirá eliminar o punto negro de tráfico no lugar de San Paio, na contorna do ben catalogado Villa Julia.
A redacción do proxecto está valorada en 33.880 euros e incluirá as obras necesarias para a ampliación da calzada actual, asegurando as adecuadas condicións de seguridade no cruzamento de vehículos e a creación dunha senda peonil.
A maior parte da actuación nesta vía xa se levou a cabo hai anos pero non se puido actuar no tramo de San Paio debido á protección especial que aplica Patrimonio á totalidade do predio, situado no lugar de San Paio. Agora o proxecto deberá incluír un estudo detallado da posible afección das obras sobre o ben catalogado, que será realizado por técnicos competentes na materia e que conterá, como mínimo, a identificación, descrición, valoración de calquera elemento afectado. O proxecto deberá contar coa autorización da consellería competente en materia de patrimonio cultural.
O presidente da Deputación da Coruña, Valentín González Formoso, explicou que o proxecto, que terá en conta a afección ao ben catalogado "é o primeiro paso para poder actuar neste tramo e eliminar este punto negro e garantir a máxima seguridade para peóns e vehículos".
A alcaldesa de Bergondo, Alejandra Pérez Máquez, expresou a súa satisfacción por "iniciar por fin os trámites para a mellora da seguridade en San Paio, polo que tanto loitamos xunto cos veciños e veciñas da zona" pero tamén desexou que "se axilice na medida do posible para que a obra sexa dunha vez por todas unha realidade" xa que "estamos a falar dunha cuestión urxente que non pode agardar máis".
A Deputación da Coruña completa as obras da rotonda de Iñás e a amplicación…
A Deputación estuda melloras da seguridade peonil nas estradas do Camiño que…
A Deputación da Coruña comeza as obras de mellora da estrada DP 1002 en…
A Deputación remata as obras da senda peonil que conecta os núcleos da Balada…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web